Бжьыпэр зыубыдахэр
Нарткъалэ щекIуэкIащ ракетомодель спортымкIэ зэхьэзэхуэхэр.
Ахэр Iыхьищу гуэшат:
Урысейм и первенствэ, дунейпсо Кубокым и зы теуэгъуэ, Королевым и Кубок. Зэпеуэхэм хъарзынэу зыкъыщагъэлъэгъуащ Нало Залым и цIэр зэрихьэу техник ныбжьыщIэхэм я станц Нарткъалэ дэтым и гъэсэнхэм. Апхуэдэу иджыблагъэ Нарткъалэ щекIуэкIащ хуиту къэзылъэтыхь авиамоделхэмкIэ школакIуэхэм я республикэпсо зэпеуэ. Мы IуэхумкIи СЮТ-м и гъэсэнхэм зыри къатемыкIуэу бжьыпэр яубыдащ: япэ увыпIэр къихьащ Омельченкэ Андрей, етIуанэр — Демин Андрей. НэхъыщIэхэм я зэхьэзэхуэм Абросимов Данил щытекIуащ. Таймер моделхэмкIэ зэпеуэм япэ увыпIэр щиубыдащ Джатокъуэ Жамболэт.
ШЭРЭДЖ Дисэ.
